Blue Cat Blues

Blue Cat Blues yaiku sawiji èpisode kartun animasi Tom and Jerry taun 1956 lan ditulis, disutradarani lan diprodhuksi déning William Hanna lan Joseph Barbera; èpisode iki dibabar déning Metro-Goldwyn-Mayer ing tanggal 16 Novèmber 1956 ing CinemaScope lan sing kèri dhéwé diprodhuksi nganggo Western Electric Sound System.

Ora kaya lumrahé èpisode kartun Tom and Jerry, Jerry "ngomong" suwi lan dawa liwat batiné.

 Dalan carita 
Tom katon lungguh ing rèl sepur, nunggu sepur tumuju dhèwèké supaya bisa nglakoni nglalu, nalika Jerry sesambat marang kahanan kancané iku lan ngéling-éling kepriyé Tom bisa nganti tekan ing kana.

Jerry nyritakaké menawa dhèwèké lan Tom iku kanca kang paling apik, sadurungé Tom kesengsem marang kucing putih kang ayu sing wiwitané katon kaya mbales pangrasané, sadurung ninggalaké dhèwèké marang Butch (ora kaya èpisode liyané, Butch ing èpisode iki sugih), ngatonaké yen kucing putih iku dadi gold digger kaya sing wis dibedhèk Jerry.

Sanadyan Jerry protès, Tom terus nyoba anggayuh tresnané manèh ananing terus dikalahaké déning Butch, lan pungkasané yaiku Tom mèh klelep ing kalèn. Tom dislametaké déning Jerry, nanging tambah luwih déprèsi nalika Butch lan kucing putih liwat numpak mobil bebarengan nganggo tetenger "JUST MARRIED" ing buri mobil.

Nalika flashback-é rampung, Jerry ngambungi poto pacaré sadurung dhèwèké liwat tur nikah karo tikus sing sugih; lara ati, Jerry mèlu gabung karo Tom ing rèl lan saya suwi pluwit sepur dadi keprungu nalika kartunné alon-alon ngilang, ninggali nasibé wong loro iku ora temtu.

 Kasedhiyan 
 LaserDisc: The Art of Tom & Jerry Vol. 2, Disc Four
 VHS: Tom and Jerry: Festival of FunUga kashediya ing iTunes.
 DVD:
Tom and Jerry's Greatest Chases Vol. 3
 Tom and Jerry Spotlight Collection Vol. 1, Disc Two
 Tom and Jerry: The Classic Collection Vol. 4, Disc Two (Vol. 8 ing Éropah lan Ostrali)
 Tom and Jerry: No Mice Allowed!
iTunes:
Tom & Jerry and Friends Vol. 1
Tom and Jerry Vol. 1
Tom and Jerry: Wild Cats and Traps
Saliyané iku, soundtrack-é resmi dibabar ing album Tom and Jerry & Tex Avery Too! minangka nomer 04.

 Panriman 
 Tanggepan juru kritik 
Ing Cartoon Carnival: A Critical Guide to Best Cartoons, juru tulis Michael Samerdyke ngomong, "Blue Cat Blues iku ngutang banget marang Tex Avery kanggo guyonané." Video Movie Guide: 1995 nyebutaké yen èpisodené iku, "antawising adicara Tom & Jerry kang paling ala".

 Warisan 
Èpisode iki asring dianggep kartun Tom and Jerry paling surem amarga isi lan pungkasané.

Saliyané iku, èpisode iki asring dianggep minangka èpisode pungkasan; iki klèru, nanging èpisode final sing diprodhuksi Metro-Goldwyn-Mayer yaiku Tot Watchers lan sakabèhé èpisode final yaiku Purr-Chance to Dream (diprodhuksi déning Chuck Jones ing Sib Tower 12).

 Cathetan 

 Rujukan 

 Pranala jaba



Kategori:Filem taun 1956
Kategori:Filem cekak Tom and Jerry
Kategori:Filem dhagelan-drama Amérikah Sarékat
Kategori:Filem cekak disutradarani déning Joseph Barbera
Kategori:Filem animasi Amérikah Sarékat taun 1950-an
Kategori:Filem Amérikah Sarékat
Kategori:Skor filem déning Scott Bradley
Kategori:Filem cekak Metro-Goldwyn-Mayer
Kategori:Filem animasi taun 1956
Kategori:Filem bab nglalu
Kategori:Filem dhagelan ireng Amérikah Sarékat
Kategori:Filem cekak disutradarani déning William Hanna
Kategori:Filem dhagelan-drama taun 1950-an
Kategori:Filem animasi cekak Amérikah Sarékat
Kategori:Filem animasi cekak Metro-Goldwyn-Mayer
Kategori:Filem CinemaScope
Kategori:Filem dhagelan romantis Amérikah Sarékat